Publication: Magyar Közlöny
Issue: MK-2000-8 (Year: 2000, Number: 8)
Era: 1990-2004
Section: kében teendő jogalkotási feladatokról és egyéb intézkedésekről szóló 1074/1999. (VII. 7.) Korm. határozat 10. pontjában
Paragraph Index: 35

kében teendő jogalkotási feladatokról és egyéb intézkedésekről szóló 1074/1999. (VII. 7.) Korm. határozat 10. pontjában írottak szerint a bűncselekmények áldozatai és hozzátartozói segítése, valamint a káruk enyhítése érdekében teendő intézkedéseket. 4. A Közalapítvány vagyona, forrásai 4.1. Az Alapító 100 millió forintot rendel a Közalapítvány javára, melyet az OKBK bejegyzését követően bocsát a jogosult rendelkezésére. 4.2. Az induló vagyon 65%-a, azaz hatvanöt százaléka a Közalapítvány törzsvagyonát képezi. 4.2.1. Az Alapító az áldozatvédelmi kárenyhítési feladatok végrehajtására 400 millió forintot rendel a Közalapítvány javára, melyet a módosító bírósági bejegyzést követően bocsát a jogosult rendelkezésére. 4.3. A Közalapítvány anyagi forrásai: — a 4.1., illetve a 4.2. pontokban megjelölt állami költségvetésből származó támogatás, — a közalapítványi vagyon hozama, — a csatlakozás során tett felajánlások, — természetes személyek, jogi személyek és a jogi személyiség nélküli szervezetek önkéntes befizetései, — a személyi jövedelemadónak a Közalapítvány részére (a személyi jövedelemadóról szóló 1996. évi CXXVI. törvényben meghatározottak szerint) felajánlott része. 4.4. A Közalapítvány működési költségeire — azaz a Közalapítvány céljai között felsorolt feladatok végrehajtására és a rezsi (tiszteletdíj, dologi kiadások) fedezésére — együttesen az induló vagyon 35%-a, azaz harmincöt százaléka, valamint a Közalapítvány vagyonának hozama fordítható. 5. Csatlakozás a Közalapítványhoz A Közalapítvány nyitott, ahhoz bárki csatlakozhat. A csatlakozás elfogadásáról a Kuratórium dönt. 6. A Közalapítvány gazdálkodása 6.1. A Kuratórium a Közalapítvány vagyonának felhasználásáról az Alapító Okiratban és a Vagyonkezelési Szabályzatban (a továbbiakban: VSZ) foglaltaknak megfelelően dönt. 6.2. A Kuratórium a 4.2.1. és 4.4. pontban meghatározott keretek között — a Közalapítvány vagyoni helyzetét és bevételeit alapul véve — évente dönt a Közalapítvány céljai között felsorolt feladatok végrehajtásához felhasználható pénzeszközök mértékéről, felosztásuk módjáról. 6.3. A Közalapítvány a támogatásokat általában nyilvános, mindenki számára egyaránt hozzáférhető pályázati rendszer keretei között nyújtja. 6.3.1. Indokolt esetben meghívásos pályázat is kiírható. 6.3.2. A támogatások odaítélésekor meg kell határozni a kedvezményezett elszámolási kötelezettségét, a közalapítványi támogatás felhasználásának rendjét, valamint elő kell írni a Közalapítvány ellenőrzési jogát. 6.3.3. Az egyes erőszakos bűncselekmények következtében sérelmet szenvedettek kárának enyhítésére irányuló kérelmek elbírálására, a bűncselekmények áldozatainak támogatását szolgáló eljárásra azonban a bűncselekmények áldozatai és

Source: https://magyarkozlony.hu/hivatalos-lapok/1e6b717240d14ec6d675067069a444a30b48b7b6/dokumentumok/eb36606b83df47536a9da3c61b83a151d75770c2/letoltes